  Майя Бывальцева 30-тӥ инвожое Гракын «Лидер» ёрос лулчеберет юртэз тупатъям бере усьтӥзы. Ужъёсты «Культура малой Родины» ӵектосъя быдэстӥзы. Со сярысь Удмуртиысь лулчеберетъя министр Владимир Соловьв «ВКонтакте» мерлыко вотэсысь бамаз ивортӥз. Кылем арын сӥзьыл юртлэсь азьпалзэ тупатъязы – борддорзэ минерал ватаен шуныттӥзы, тӧлатӥськись фасад ошӥзы, кермаогранит плитаен шобыртӥзы. Со понна оглом 3 миллин 500 сюрс манет быдтӥзы. Туэ южтолэзе юртлэн ватсэтаз тӧлатӥськись фасад тупатӥзы, отмостка лэсьтӥзы, корказьзэ выльдӥзы, пандус пуктӥзы. Со понна элькун коньдэтысь 3 миллион манет висъязы. Пӧсьтолэзе сценаез тупатъяны малпало на. Лулчеберет юртын пӧртэм шулдыръяськонъёс, фестивальёс, концертъёс но мукет ужрадъёс ортчытъяло, отчы 20 сюрслэсь трос адями ветлэ. Тодэ ваайытом, нунал азьвыл Гракын физкультурая но тазалыкез кыдатонъя оъетэз но стадионэз сӥё-дано усьтӥзы.   Тегъёс: Лулчеберет Удмуртия тупатъянужъёс ВладимирСоловьёв Грак  